Can't Catch Me Now

"Can't Catch Me Now" (בעברית: "לא יכול לתפוס אותי עכשיו") הוא שיר של הזמרת-יוצרת האמריקאית אוליביה רודריגו שיצא ב-3 בנובמבר 2023 והוא הסינגל המוביל מתוך פסקול הסרט "משחקי הרעב: בלדה לנחשים וציפורי שיר", שיצא ב-03 בנובמבר 2023. השיר זכה כ"שיר המקורי הטוב ביותר בסרט מדע בדיוני, פנטזיה או אימה" בפרסי המוזיקה במדיה של הוליווד

 רקע 
יציאת השיר של רודריגו מגיעה חודשיים בלבד לאחר השקת אלבומה השני, Guts. זוהי הפעם הראשונה שרודריגו תורמת לפסקול של סרט, והשיר נכתב בשיתוף עם המפיק דניאל ניגרו, שעבד איתה על אלבומה, Guts.

יומיים לפני יציאת השיר, רודריגו הביעה את התרגשותה לגבי תרומה לזיכיון "משחקי הרעב" באינסטגרם, ושיתפה קטע קצר של 60 שניות טיזר חדש לסרט עם קצר מתוך השיר. היא התייחסה לשיר כאל הרצועה הרשמית של הסרט. "משחקי הרעב: בלדה לנחשים וציפורי שיר" צפוי לצאת לאקרנים ב-17 בנובמבר 2023, והסרט צבר ציפייה, כשאמנים מובילים כמו טיילור סוויפט, קולדפליי ולורד יצרו בעבר שירים מקוריים לסדרת סרטי משחקי הרעב. הפריקוול שואף להרחיב את היקום הקולנועי של זיכיון "משחקי הרעב" והוא בוים על ידי הקולנוען פרנסיס לורנס, שגם ביים סרטים קודמים של "משחקי הרעב". זהו עיבוד לרומן הרביעי בסדרת ״משחקי הרעב״ מאת סוזן קולינס.

רודריגו היא האמנית הבולטת ביותר המופיעה בפסקול, מלבד המלחין ג'יימס ניוטון הווארד, שחוזר להלחין את הסרט. בפריקוול מככבים טום בליית' בתור קוריולנוס סנואו צעיר ורייצ'ל זגלר בתור לוסי גריי.

 הרכב 
השיר נכתב בשיתוף אוליביה רודריגו והמפיק דניאל ניגרו, שגם עבד איתה על אלבומה השני, המועמד לגראמי, Guts. השיר מתואר כשיר פולק רוק קולנועי. צ'אפל רואן הקליטה קולות רקע בשיר, בנוסף לעוד שני שירים נוספים של רודריגו: "Lacy" ו-"Obsessed".

הרצועה מציגה את השירה של רודריגו על רקע גיטרה אקוסטית אינטימית, כשהמלודיות נבנות בהדרגה לקרשנדו עוצמתי. המילים משדרות תחושה של נקמה ונחישות וגם של חופש וחוסן, ובנוסף מרמזות שיכול להיות שהזמרת כבר לא בין החיים, כשרודריגו מתגרה בנושא השיר ושרה את המילים "You’ll feel it all around, I’m here, I’m there, I’m everywhere, but you can’t catch me now." (בעברית: "אתה תרגיש את זה מסביב, אני כאן, אני שם, אני בכל מקום, אבל אתה לא יכול לתפוס אותי עכשיו").

מילות השיר משקפות את אופי הפריקוול של הסרט, המתרחש עשרות שנים לפני סדרת משחקי הרעב המקורית, והוא רומז לעלילת הסרט. מילות השיר מציעות תיאור של מערכת היחסים והרגשות המסובכים בין הדמויות של לוסי וקוריולנוס בסרט.

 הפצה 
"Can't Catch Me Now" הוא התרומה של רודריגו לפסקול הסרט "משחקי הרעב: בלדה לנחשים וציפורי שיר". הפסקול כולו יצא ב-17 בנובמבר 2023, במקביל לתאריך היציאה של הסרט. הפסקול כולל בסך הכל 17 שירים, כולל ביצועים של אמנים אחרים, בין היתר של כוכבת הסרט רייצ'ל זגלר. הוא מציג שילוב של הז'אנרים פולק ואמריקנה. הפסקול כולל גם מוזיקה חדשה של אמנים שונים, ביניהם מולי טאטל, בילי סטרינגס, סיירה פרל, פלאטלנד קאוואלרי, בלה ווייט וצ'ארלס ווסלי גודווין. לזיכיון "משחקי הרעב" יש היסטוריה של הכללת אמנים פופולריים בפסקולים שלה, ורודריגו מצטרפת לרשימה של מוזיקאים בולטים שתרמו לזיכיון. השיר משמש כרצועת הפתיחה לפסקול.

עם יציאת הסרט, השיר של רודריגו הפך כשיר בעל זכאות למועמדות לאוסקר. הרצועה מופיעה באופן בולט בסרט, מתנגנת במהלך כתוביות הסיום ובתוך הסרט עצמו, ובכך היא עומדת בדרישות למועמדות בקטגוריית השיר המקורי הטוב ביותר בטקס פרסי האוסקר. אכן השיר נכלל ברשימה הקצרה לקטגוריה. בנוסף, עם יציאת הסרט, השיר צבר 4.26 מיליון השמעות רשמיות לפי דרישה בארצות הברית, עלייה של 43% מתקופת המעקב הקודמת.

 תגובות 
פרנסיס לורנס, במאי הסרט, שיבח את רודריגו על המילים הטעונות מאוד וקולה, והצהיר שהמוזיקה שלה היא תוספת מרגשת לסרט.

 פרסים ומועמדויות 
פרסתאריךקטגוריהתוצאהמקורפרס גראמי26 בינואר 2025השיר הטוב ביותר שנכתב עבור מדיה חזותית

 וידאו קליפ 
ב-13 בנובמבר 2023, רודריגו הוציאה קליפ לשיר. הקליפ מציג את רודריגו עוזבת בקתה ומשוטטת בשדה בעודה שרה את מילות השיר. הקליפ בוים על ידי הבמאי לאון וורד.

 מיקומי שיא 

 נתוני מכירות 

 קישורים חיצוניים 

 הערות שוליים 

קטגוריה:שירי אוליביה רודריגו
קטגוריה:שירי משחקי הרעב
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירים על חופש
קטגוריה:שירים על נקמה
קטגוריה:שירי פולק רוק
קטגוריה:שירי רוק אמריקאיים
קטגוריה:שירי פלטינה באוסטרליה
קטגוריה:שירי פלטינה בקנדה
קטגוריה:שירי פלטינה בברזיל
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:סינגלים בהוצאת גפן רקורדס